D:\Desktop\พี่สาวจัดเก็บ\โลโก้ อบต วิสัยใต้.tif

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

เนื่องด้วยพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติมจนถึงฉบับที่ ๕ พ.ศ. ๒๕๔๖ กำหนดให้องค์กรปกครองส่วนท้องถิ่นจัดเก็บรายได้ประเภทต่างๆ ของท้องถิ่น อาทิเช่น ภาษีโรงเรือนและที่ดิน ภาษีบำรุงท้องที่ ภาษีป้าย และค่าธรรมเนียมใบอนุญาตตลอดจนรายได้อื่นตามที่กฎหมายกำหนด

ดังนั้น เพื่อให้การจัดเก็บรายได้ขององค์การบริหารส่วนตำบลวิสัยใต้ เป็นไปด้วยความเรียบร้อย จึงขอความร่วมมือจากท่านผู้มีหน้าที่ต้องเสียภาษีในเขตองค์การบริหารส่วนตำบลวิสัยใต้ ประจำปี พ.ศ. ๒๕60 ประเภทใดประเภทหนึ่งหรือหลายประเภท ดำเนินการดังนี้

**☞ ๑. ภาษีโรงเรือนและที่ดิน**

ให้เจ้าของทรัพย์สินหรือผู้รับมอบอำนาจยื่นแบบแสดงรายการทรัพย์สินเพื่อชำระภาษีต่อพนักงานเจ้าหน้าที่ ตั้งแต่วันที่ ๑ มกราคม ๒๕60 ถึงวันที่ ๒๘ กุมภาพันธ์ ๒๕60 และชำระภาษีภายใน ๓๐ วันนับแต่วันที่ได้รับการประเมิน

**☞ ๒. ภาษีบำรุงท้องที่**

ให้เจ้าของที่ดินผู้ครอบครองที่ดินยื่นแบบแสดงรายการเพื่อเสียภาษีบำรุงท้องที่ ภายในเดือน มกราคม ๒๕60 และชำระภาษี ตั้งแต่วันที่ ๑ มกราคม ๒๕60 ถึงวันที่ ๓๐ เมษายน ๒๕60

**☞ ๓. ภาษีป้าย**

ให้เจ้าของป้ายหรือผู้ครอบครองป้ายที่แสดงชื่อหรือยี่ห้อ เครื่องหมายในการประกอบการค้าหรือกิจการอื่นๆ เพื่อการหารายได้ที่ตั้งอยู่ในเขตองค์การบริหารส่วนตำบลวิสัยใต้ ให้ยื่นแบบแสดงรายการภาษีป้ายตั้งแต่วันที่ ๑ มกราคม ๒๕60 ถึงวันที่ ๓๑ มีนาคม ๒๕60 และชำระภาษีภายใน 15 วันหลังได้รับแจ้งการประเมิน

อนึ่ง ผู้มีหน้าที่ชำระภาษีสามารถติดต่อขอรับแบบแสดงายการพร้อมยื่นแบบแสดงรายการเพื่อชำระ**ภาษีได้ที่งานจัดเก็บรายได้ ส่วนการคลัง องค์การบริหารส่วนตำบลวิสัยใต้ อำเภอสวี จังหวัดชุมพร** ในวันและเวลาราชการตามกำหนดระยะเวลาดังกล่าวข้างต้น

จึงประชาสัมพันธ์มาเพื่อทราบ

ข่าวที่ ๑/๒๕60